Source: https://ispis.sk/judikatura/KSKE/2Sd59/2012
Timestamp: 2020-04-08 18:11:31+00:00
Document Index: 2744731

Matched Legal Cases: ['§ 70', '§ 71', '§ 71', '§ 112', '§ 250', '§ 146', '§ 246', '§ 42', 'súd ', 'súd ', '§ 70', '§ 71', '§ 71', '§ 112', 'súd ', '§ 146', '§ 246']

KSKE 2 Sd 59/2012 - iSpis
iSpis Judikatúra – KSKE 2 Sd 59/2012
KS v Košiciach, dátum 25.09.2012, sp.zn. KSKE 2 Sd 59/2012
§ 70 zákona č. 461/2003 § 71 zákona č. 461/2003 § 71 ods. 1 zákona č. 461/2003 § 112 ods. 1 zákona č. 461/2003 § 250o OSP § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 2Sd/59/2012 Identifikačné číslo súdneho spisu: 7012200979 Dátum vydania rozhodnutia: 25. 09. 2012 Meno a priezvisko sudcu, VSÚ: Mgr. Lenka Kubejová ECLI: ECLI:SK:KSKE:2012:7012200979.1
Uznesenie Krajský súd v Košiciach v právnej veci navrhovateľky P. K., nar. XX.XX.XXXX, bytom I. XXXX/XX, C., proti odporkyni Sociálnej poisťovni, ústrediu, Ul. 29. augusta č. 8, Bratislava, v konaní o invalidnom dôchodku, takto
Návrhom zo dňa 29.05.2012 sa navrhovateľka domáhala preskúmania rozhodnutia odporkyne č. XXX XXX XXXX zo dňa 03.05.2012, ktorým bola navrhovateľke zamietnutá žiadosť o invalidný dôchodok v zmysle ustanovenia § 70 a § 71 zákona č. 461/2003 Z.z. o sociálnom poistení v znení neskorších predpisov, pre uznanie invalidity nespĺňala podmienku percentuálnej miery poklesu schopnosti vykonávať zárobkovú činnosť o viac ako 40 % v porovnaní so zdravou fyzickou osobou. Posudkový lekár Sociálnej poisťovne určil mieru poklesu schopnosti vykonávať zárobkovú činnosť v percentách 10 %.
V ďalšom konaní bolo pri opätovnom posúdení nároku navrhovateľky na invalidný dôchodok dodatočne zistené, že navrhovateľka je od 09.08.2012 invalidná podľa ustanovenia § 71 ods.1 Z.z. o sociálnom poistení s mierou poklesu schopnosti vykonávať zárobkovú činnosť 60 % v porovnaní so zdravou fyzickou osobou.
Z tohto dôvodu odporkyňa vydala dňa 04.09.2012 rozhodnutie č. XXX XXX XXXX, ktorým podľa ustanovenia § 112 ods. 1 zákona č. 461/2003 Z.z. o sociálnom poistení zrušila rozhodnutie č. XXX XXX XXXX zo dňa 03.05.2012 o zamietnutí žiadosti o priznanie invalidného dôchodku a v odôvodnení ktorého uviedla, že priznala navrhovateľke invalidný dôchodok v sume 163,40 eur mesačne.
Pretože novým rozhodnutím odporkyne zo dňa 04.09.2012 bolo návrhu navrhovateľky celkom vyhovené, súd v súlade s citovaným zákonným ustanovením konanie zastavil.
Rozhodnutie o trovách konania sa opiera o ustanovenie § 146 ods.1 písm.c) O.s.p. použité v spojitosti s ustanovením § 246c O.s.p.